CELEX: 62010TN0276
Language: mt
Date: 2010-06-22 00:00:00
Title: Kawża T-276/10: Rikors ippreżentat fit- 22 ta’ Ġunju 2010 — El Coto De Rioja vs UASI — Álvarez Serrano (COTO DE GOMARIZ)

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/45
            
         Rikors ippreżentat fit-22 ta’ Ġunju 2010 — El Coto De Rioja vs UASI — Álvarez Serrano (COTO DE GOMARIZ)
   (Kawża T-276/10)
   ()
   2010/C 234/80
   Lingwa tar-rikors: l-Ispanjol
   
      Partijiet
   
   
      Rikorrenti: El Coto De Rioja, S.A. [Oyón (Alava), Spanja] (rappreżentanti: J. Grimau Muñoz, J. Villamor Muguerza, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: María Álvarez Serrano [Gomariz Leiro, (Orense) Spanja]
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern, tat-28 ta’ April 2010, fil-Każ R 1020/2008-4 u, għaldaqstant, tiddikjara l-invalidità tat-trade mark Komunitarja Nru 2 631 828, għal prodotti fil-klassi 33, li tinkludi l-element verbali “COTO DE GOMARIZ”, u
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: Trade mark figurattiva li tinkludi l-element verbali “COTO DE GOMARIZ” (Applikazzjoni għar-reġistrazzjoni Nru 2 631 828), għal prodotti fil-klassi 33 “inbejjed”.
   
      Proprjetarju tat-trade mark Komunitarja: María Álvarez Serrano
   
      Parti li qed titlob id-dikjarazzjoni ta’ invalidità tat-trade mark Komunitarja: EL COTO DE RIOJA S.A.
   
      Dritt tat-trade mark tal-parti li qed titlob id-dikjarazzjoni ta’ invalidità: Trade mark verbali Komunitarja “COTO DE IMAZ” (Nru 339 333), għal prodotti fil-klassijiet 29, 32 u 33; u trade marks magħrufa Spanjoli “EL COTO” u “COTO DE IMAZ”, għal “inbejjed”.
   
      Deċiżjoni tad-Diviżjoni tal-Kanċellazzjoni: Trade mark Komunitarja kkontestata ddikjarata invalida.
   
      Deċiżjoni tal-Bord tal-Appell: Deċiżjoni kkontestata annullata u applikazzjoni għal dikjarazzjoni ta’ invalidità miċħuda.
   
      Motivi invokati: Applikazzjoni żbaljata tal-Artikolu 52(1) tar-Regolament Nru 207/2009 dwar it-trade mark Komunitarja, moqri flimkien mal-Artikolu 8(1)(b) u (5) tal-istess regolament.